Forslag til RÅDETS FORORDNING (EF) Nr. . . .

af . . .

om ændring af forordning (EØF) nr. 1418/76 om den fælles markedsordning for ris (95/C 99/03)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Gennemførelsen af aftalerne i forbindelse med Uruguay-runden har medført en afskaffelse af tærskelprisen i den fælles markedsordning; indikativprisen, der blev anvendt til beregning af tærskelprisen, har derfor mistet sin betydning; enhver henvisning til indikativprisen bør derfor udgå;

afskaffelsen af indikativprisen nødvendiggør en tilpasning af bestemmelserne om beregningen af overgangsgodtgørelsen for afskallet ris, for at denne kan bevares på det hidtidige niveau, bør der ved beregningen anvendes et beløb svarende til opkøbsprisen multipliceret med 1,8;

der har vist sig at være fortolkningsproblemer med hensyn til reglen om klassificering af brudris ved beregningen af importafgifter; for at undgå faren for svig bør der foretages en bedre præcisering af det punkt i bilag A til Rådets forordning (EØF) nr. 1418/76 (), senest ændret ved akten vedrørende Østrigs, Finlands og Sveriges tiltrædelse, som vedrører måling af korn, således at umodne korn sidestilles med hele korn;

for at give importørerne mulighed for at bestemme den importafgift, der vil blive pålagt den ris, de indfører, er det nødvendigt at fastlægge en metode til bestemmelse af vægtprocenten for den brudris, der findes i partiet -

UDSTEDT FØLGENDE FORORDNING:

Artikel 1

I forordning (EØF) nr. 1418/76 foretages følgende ændringer:

1) Artikel 3 affattes således:

»Artikel 3

1. For Fællesskabet fastsættes der årligt inden den 1. august for det høstår, der begynder det følgende år, en enhedsinterventionspris for uafskallet ris. Denne pris fastsættes for en standardkvalitet.

2. Den pris og den standardkvalitet, der er omhandlet i stk. 1, fastsættes efter proceduren i traktatens artikel 43, stk. 2.«

2) Artikel 4 affattes således:

»Artikel 4

1. Enhedsinterventionsprisen fastsættes for interventionscentret Vercilli, som er center i det område i Fællesskabet, der har det største overskud af ris i engrosleddet, uemballeret, frit lager, ikke aflæsset. Den gælder for alle de for Fællesskabet fastsatte interventionscentre.

2. Rådet vedtager på forslag af Kommissionen og med kvalificeret flertal reglerne for fastlæggelse af de interventionscentre, for hvilke enhedsinterventionsprisen gælder.

3. De i stk. 2 omhandlede interventionscentre fastlægges efter proceduren i artikel 27 efter høring af de pågældende medlemsstater.«

3) Artikel 7, stk. 1, affattes således:

»1. De interventionspriser og de opkøbspriser, der er omhandlet i artikel 5, stk. 2, øges med månedlige forhøjelser, som fordeles over hele høståret eller en del af dette.«

4) Artikel 14, stk. 12, affattes således:

»12. For uafskallet ris, der er høstet inden for Fællesskabet, og afskallet ris, der er udvundet af denne uafskallede ris, kan restitutionen forhøjes med et udligningsbeløb, for så vidt disse produkter befinder sig på lager ved udløbet af et høstår, stammer fra samme års høst og i uforarbejdet tilstand eller i form af sleben eller delvis sleben ris eksporteres mellem begyndelsen af det følgende høstår og tidspunkter, der skal fastlægges. På forslag af Kommissionen bestemmer Rådet hvert år inden den 1. juli med kvalificeret flertal i givet fald de produkter, på hvilke stk. 11 finder anvendelse.

Udligningsbeløbet er lig med:

- for afskallet ris: forskellen mellem opkøbsprisen for den sidste måned i høståret, multipliceret med 1,8, og opkøbsprisen for den første måned i det nye høstår, multipliceret med 1,8

- for uafskallet ris: forskellen mellem interventionsprisen for den sidste måned i høståret og interventionsprisen for den første måned i det nye høstår.«

5) I bilag A foretages følgende ændringer:

- Punkt 2, litra d), udgår.

- Punkt 3 bliver herefter punkt 2, litra d).

- Som punkt 3 indsættes:

»3. Måling af riskorn og bestemmelse af procenten af brudris:

«3. a) Der udtages en repræsentativ prøve af partiet; af denne prøve udtages igen en repræsentativ underprøve på ca. 70 g; denne underprøve opdeles i otte lige store portioner.

«3. b) En af disse portioner vejes med en nøjagtighed på 0,1 g, og alle hele korn (herunder korn, der ikke er fuldmodne) i den pågældende portion udtages; om nødvendigt anvendes de øvrige portioner for at opnå mindst 200 hele korn.

«3. c) Længden af hvert af de således udtagne hele korn måles med en nøjagtighed på 0,01 mm, idet målingen foretages på slelven ris.

«3. d) De hele korn sorteres efter deres længde og forholdets længde/bredde i rundkornede, middelkornede og langkornede riskorn.

«3. e) Af den eller de anvendte portioner udtages alle de brudris, der svarer til definitionen af brudris; de brudris, der ikke svarer til denne definition, overføres til den gruppe af hele korn, der efter sorteringen ifølge litra d) udviser den største vægt.

«3. f) For de forskellige ristyper beregnes vægtprocenten i forhold til den samlede vægt af den eller de anvendte portioner.

«3. g) Hvis partiet skal klassificeres som langkornet ris, bestemmes forholdet mellem længde og bredde ved hjælp af mindst 50 riskorn.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra høståret 1995/96.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

() EFT nr. L 166 af 25. 6. 1976, s. 1.